Töö pealkiri viib mõtte mustkunstile: "Oraakliga musta kasti eraldustehnikad rakendustega ajatembeldusele." "Kui pank võimaldab teha digiallkirja abil ülekandeid, siis panga jaoks on digiallkirja süsteem must kast. Eeldatakse, et digiallkiri on turvaline ning eeldatakse, et kui keegi tahab pangatoimingutesse sisse tungida, siis peab ta olema esimesena võimeline murdma digiallkirja süsteemi," selgitas Niitsoo oma töö sisu. "Panka ei huvita, kuidas digiallkirja  andmine täpselt käib." Samamoodi käsitles ta musta kastina seda räsifunktsiooni, mille peale on üles ehitatud GuardTime'i digitembeldustehnoloogia.